CELEX: 31980R0680
Language: el
Date: 1980-03-18 00:00:00
Title: Κανονισμός (ΕΟΚ) αριθ. 680/80 του Συμβουλίου της 18ης Μαρτίου 1980 για τη σύναψη των συμφωνιών υπό μορφή ανταλλαγής επιστολών σχετικά με τη διόρθωση ορισμένων ατελών ποσοστώσεων, τις οποίες άνοιξε το Ηνωμένο Βασίλειο σύμφωνα με το πρωτόκολλο αριθ. 1 των συμφωνιών ελευθέρων συναλλαγών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, του Βασιλείου της Νορβηγίας και του Βασιλείου της Σουηδίας, αντιστοίχως

Avis juridique important

|

31980R0680

Κανονισμός (ΕΟΚ) αριθ. 680/80 του Συμβουλίου της 18ης Μαρτίου 1980 για τη σύναψη των συμφωνιών υπό μορφή ανταλλαγής επιστολών σχετικά με τη διόρθωση ορισμένων ατελών ποσοστώσεων, τις οποίες άνοιξε το Ηνωμένο Βασίλειο σύμφωνα με το πρωτόκολλο αριθ. 1 των συμφωνιών ελευθέρων συναλλαγών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, του Βασιλείου της Νορβηγίας και του Βασιλείου της Σουηδίας, αντιστοίχως  

Επίσημη Εφημερίδα αριθ. L 076 της 22/03/1980 σ. 0007 - 0014 Ελληνική ειδική έκδοση: Κεφάλαιο 11 τόμος 19 σ. 0180 

ΚΑΝΟΝΙΣΜΟΣ (ΕΟΚ) αριθ. 680/80 ΤΟΥ ΣΥΜΒΟΥΛΙΟΥ της 18ης Μαρτίου 1980 περί συνάψεως των συμφωνιών υπό μορφήν ανταλλαγής επιστολών περί της διορθώσεως ορισμένων ατελών ποσοστώσεων, τις οποίες άνοιξε το Ηνωμένο Βασίλειο σύμφωνα με το πρωτόκολλο αριθ. 1  των συμφωνιών ελευθέρων συναλλαγών μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, του Βασιλείου της Νορβηγίας και του Βασιλείου της Σουηδίας, αντιστοίχως.ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδιαίτερα το άρθρο 113,  τη σύσταση της Επιτροπής,  Εκτιμώντας:  ότι οι συμφωνίες ελευθέρων συναλλαγών μεταξύ της Ευρωπαϊκής Oικονομικής Κοινότητος και της Δημοκρατίας της Φινλανδίας(1), της Ευρωπαϊκής Οικονομικής Κοινότητος και του Βασιλείου της Νορβηγίας(2) και της Ευρωπαϊκής Οικονομικής Κοινότητος και του  Βασιλείου της Σουηδίας(3) υπεγράφησαν στις Βρυξέλλες στις 5 Οκτωβρίου 1973, 14 Μαΐου 1973 και 22 Ιουλίου 1972, αντιστοίχως, ότι ορισμένες ατελείς ποσοστώσεις τις οποίες άνοιξε το Ηνωμένο Βασίλειο σύμφωνα με το πρωτόκολλο αριθ. 1 των συμφωνιών ελευθέρων  συναλλαγών που αναφέρθηκαν ανωτέρω πρέπει να διορθωθούν και ότι οι διαπραγματευθείσες προς το σκοπό αυτό συμφωνίες υπό μορφή ανταλλαγών επιστολών πρέπει να εγκριθούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι συμφωνίες υπό μορφή ανταλλαγής επιστολών που αναφέρονται στη διόρθωση ορισμένων ατελών ποσοστώσεων, τις οποίες άνοιξε το Ηνωμένο Βασίλειο σύμφωνα με το πρωτόκολλο αριθ. 1 των συμφωνιών ελευθέρων συναλλαγών μεταξύ της Ευρωπαϊκής Οικονομικής  Κοινότητος και της Δημοκρατίας της Φινλανδίας, της Ευρωπαϊκής Οικονομικής Κοινότητος και του Βασιλείου της Νορβηγίας και της Ευρωπαϊκής Οικονομικής Κοινότητος και του Βασιλείου της Σουηδίας, εγκρίνονται εξ ονόματος της Κοινότητας.  Τα κείμενα των συμφωνιών προσαρτώνται ως παράρτημα στον παρόντα κανονισμό.   Άρθρο 2  Στον Πρόεδρο του Συμβουλίου ανατίθεται να ορίσει το πρόσωπο που είναι εξουσιοδοτημένο να υπογράψει τις συμφωνίες, με αποτέλεσμα τη δέσμευση της Κοινότητος.   Άρθρο 3  Ο παρών κανονισμός αρχίζει και ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 18 Μαρτίου 1980.  Για το Συμβούλιο Ο πρόεδρος A. RUFFINI  (1) ΕΕ αριθ. Ν 328 της 28.11.1973, σ. 2.  (2) ΕΕ αριθ. Ν 171 της 27.6.1973, σ. 2.  (3) ΕΕ αριθ. Ν 300 της 31.12.1972, σ. 97.